MATCH RACE – DISCIPLINA „TURIZAM“

Koordinator discipline Slaven Škrabić - 095 909 4275 slavenskrabic.rck@gmail.com

**PROPOZICIJE NATJECANJA:**

* U natjecanju sudjeluje ukupno 8 natjecatelja
* Natjecatelji mogu biti učenici završnih ili trećih razreda HTT ili THK smjera
* Natjecanje će se odvijati u tri kruga.

**PRVI KRUG: KOMUNIKACIJA PREKO DRUŠTVENIH MREŽA**

**(individualno natjecanje)**

Natjecatelji imaju zadatak napraviti objavu na jednoj od društvenih mreža (Facebook, Instagram ili Tik-tok) u kojoj će istaknuti/popularizirati/promovirati neki od događaja vezanih za blagdan Sv. Duje (Sudamja) a koji je namijenjen mladima ili koji se odnosi na mlade.

Na koju društvenu mrežu će napraviti objavu natjecatelji će saznati ždrijebanjem.

Za objavu natjecateljima će na raspolaganju biti računala u računalnoj učionici.

Svi natjecatelji trebaju imati otvorene račune na navedenim društvenim mrežama. Računi ne moraju biti na njihovo ime ali objava mora biti javna da se može pogledati i ocijeniti.

**Elementi koji se ocjenjuju:**

Motiviranje ciljane skupine na interakciju (poziva, predlaže, nudi…)

Vizualna atraktivnost objave (naglašene i istaknute riječi, razmaci,  vrsta i veličina slova, fotografije/video/emotikoni)

Primjerenost trajanja i/ili dužine teksta objave (min. 40 riječi)

Kreativnost i zanimljivost objave

**Vrijeme koje će natjecatelji imati za objavu – 20 minuta**

Prosudbeno povjerenstvo koje će sačinjavati tri stručnjaka iz područja turizma će ocijeniti sve radove te će se prema ostvarenim bodovima izvršiti rangiranje natjecatelja – natjecatelj sa najvećim brojem bodova dobiva oznaku Natjecatelj 1; natjecatelj sa drugim rezultatom po broju bodova dobiva oznaku Natjecatelj 2 i tako sve do natjecatelja sa najmanjim brojem bodova koji dobiva oznaku Natjecatelj 8.

**DRUGI KRUG: MATCH RACE IZMEĐU ČETIRI PARA NATJECATELJA**

**(Natjecanje u paru) – ENGLESKI JEZIK**

* Na osnovu ostvarenih bodova iz prvog kruga formirati će se četiri para natjecatelja:

Natjecateljski par broj 1 koji čine Natjecatelj 1 i Natjecatelj 5

Natjecateljski par broj 2 koji čine Natjecatelj 2 i Natjecatelj 6

Natjecateljski par broj 3 koji čine Natjecatelj 3 i Natjecatelj 7

Natjecateljski par broj 4 koji čine Natjecatelj 4 i Natjecatelj 8

* **Prvo Match race** natjecanje će se odvijati između Natjecateljskog para broj 1 i Natjecateljskog para broj 4

**Tema za izradu prezentacije:**

Turistički aranžman za mlade – maturalna ekskurzija za učenike HTT i THK smjera

* **Drugo Match race** natjecanje će se odvijati između Natjecateljskog para broj 2 i Natjecateljskog para broj 3

**Tema za izradu prezentacije:**

Nagradno putovanje za djelatnike hotelskog lanca sa područja Republike Hrvatske

**Zadane smjernice:**

* Trajanje aranžmana 3 dana
* Destinacija po izboru unutar Republike Hrvatske
* Vrijeme realizacije aranžmana po izboru
* Turistički aranžman ne obuhvaća usluge prijevoza do i iz odabrane destinacije
* Turistički aranžman obuhvaća smještaj po izboru, prehranu – minimalno doručak i večera, aktivnosti po izboru
* Turistički aranžman mora uključivati stručni dio (trajanje stručnog dijela po izboru – minimalno 3 sata)
* Turistički aranžman ne treba sadržavati cijenu ni uvjete plaćanja

**Elementi koji se ocjenjuju:**

Primjerenost sadržaja ponude  ciljnoj skupini

Izrada ponude u realnim vremenskim okvirima (vremenski raspored je kvalitetno složen u ponudi)

Vizualna atraktivnost ponude (odlomci, raspored sadržaja, istaknuti tekst…)

Organiziranost informacija u ponudi

Sinkronizacija natjecatelja prilikom predstavljanja ponude

* **Vrijeme koje će natjecatelji imati za izradu prezentacije – 60 minuta**
* **Maksimalno vrijeme izlaganja prezentacije – 10 minuta**

Prosudbeno povjerenstvo će ocijeniti prezentacije te će, prema ostvarenim bodovima u finale proći ona dva natjecateljska para koji budu pobjednici u svojim Match race natjecanjima.

**TREĆI KRUG – FINALE:**

**(Hrvatski jezik)**

U finalu će natjecateljski parovi koji su pobijedili u drugom krugu imati zadatak izradu

prezentacije na temu:

* **Novi turistički slogan Republike Hrvatske i koraci u marketinškoj kampanji**

 **Zadane smjernice:**

* Slogan mora biti originalan i nekorišten
* Slogan može biti potkrijepljen logoom ali on ne smije biti već korišten u svrhu turističke promocije
* Marketinška kampanja se odnosi na popularizaciju novog slogana
* Marketinška kampanja može obuhvatiti sva sredstva priopćavanja, društvene mreže, influencere, nagradne igre ….. ili samo pojedine navedene oblike
* Marketinška kampanja može koristiti već postojeće marketinške akcije, slike, video i slično koje koristi ili je koristila Turistička zajednica Hrvatske za potrebe promocije turizma.
* **Elementi koji se ocjenjuju:**

Primjerenost sadržaja prezentacije  zadatku

 Primjerenost uporabe grafike, fotografije i/ili animacije u odnosu na tekstualni dio

 Marketing - koraci dobro organizirani u natuknicama, s jasnim ciljevima

 Primjereni odabir marketinških kanala

 Originalnost i atraktivnost ponuđenog slogana

Prosudbeno povjerenstvo će ocijeniti prezentacije te će pobjednik biti onaj natjecateljski par koji bude ostvario više bodova.

**NAGRADA POBJEDNICIMA:**

Svaki natjecatelj pobjedničkog para će za nagradu dobiti smještaj tri dana/dva noćenja sa doručkom za dvije osobe u Akademisu Turističko-ugostiteljske škole Split. Termin korištenja nagrade – prema dogovoru sa vodstvom Akademisa

**HODOGRAM:**

**9.00. – 9.15.** Okupljanje i upoznavanje natjecatelja, upoznavanja sa pravilima

natjecanja, upoznavanje Prosudbenog povjerenstva, ždrijeb društvenih

 mreža.

**9.15. - 9.35.** Izrada objave na društvenim mrežama

**9.35. – 9.55.** Pregled i ocjenjivanje uradaka natjecatelja (coffee break za natjecatelje)

**9.55. – 10.00** Rangiranje natjecatelja prema broju ostvarenih bodova, formiranje

natjecateljskih timova

**10.00. – 11.00.** Izrada prezentacija za drugi krug natjecanja

**11.00.** – **11.10**. Predaja uradaka, priprema natjecatelja za prezentiranje uratka

**11.10. – 11.30**. Prezentiranje uradaka

**11.30. – 11.40.** Ocjenjivanje uradaka i proglašenje pobjedničkih natjecateljskih parova

 drugog kruga

**11.40. – 12.40.** Izrada prezentacija za finalni krug natjecanja

**12.40. – 12.50.** Predaja uradaka, priprema natjecatelja za prezentiranje uratka

**12.50. – 13.10.** Prezentiranje uradaka

**13.10. – 13.20.** Ocjenjivanje uradaka

**13.20. – 13.30**. Proglašenje pobjedničkog natjecateljskog para i dodjela nagrade

**13.30. – 13.45.** Brifing Prosudbenog povjerenstva

**14.00.** Ručak natjecatelja